**STANOVY:**

občianskeho združenia  
Slovenskej asociácie detských Bobath terapeutov  
I.  
Základné ustanovenia

Názov združenia je  Slovenská asociácia detských bobath terapeutov  ( ďalej len   „asociácia“ ).  
Sídlo asociácie je na adrese J. Vuruma 144, Žilina, 010 01  
Asociácia  je dobrovoľná,  mimovládna, nezisková, nepolitická, nenáboženská organizácia, v zmysle zákona č. 83 / 1990 Zb. z. o združovaní občanov v jeho platnom znení, združujúca ľudí, ktorí sa usilujú realizovať ciele združenia uvedené v bode II. a združuje členov s profesionálnym zameraním na základe spoločného záujmu.    
Pôsobnosť asociácie je vymedzená Stanovami asociácie.  
Asociácia je právnickou osobou.

II.  
Ciele asociácie

Hlavné ciele:

-    cieľom asociácie je rozvoj a profesná záštita detských bobath terapeutov na Slovensku.  
-    vyškolenie špecialistov v NDT - Bobath koncept:   
a)    A – Basic, Bobath, základný kurz   
b)    B – Baby Bobath, pokračovanie po základnom kurze      
c)    C – Špecializované školenia v danej problematike  
-    pracovné stretnutia Bobath terapeutov  ( formou workshopou, seminárov, kongresov, školení )  
-    včasné vyhľadávanie rizikových detí  
-    ranná intervencia

Vedľajšie ciele:

-    ochrana záujmov a potrieb asociácie   
-    sociálno – právne poradenstvo  
-    záštita medzinárodnej a cezhraničnej spolupráce v oblasti rozvoja neurovývojovej terapie  
-    vzdelávanie pre odbornú verejnosť  
-    vzdelávanie pre laickú verejnosť  
-    získavanie grantov a dotácii

Doplnkové činnosti:

-    zriadenie multimediálneho a komunikačného kanála zaoberajúceho sa problematikou asociácie  
-    konzultačná a konziliárna činnosť   
-    distribúcia a predaj špeciálnych pomôcok a odbornej literatúry  
-    publikačná činnosť  
-    výskumná činnosť  
-    spolupráca so zdravotníctvom, s univerzitami, fakultami, a inými organizáciami združujúcimi obdobné záujmové skupiny  
-    tvorba metodických, didaktických, propagačných materiálov

III.  
Členstvo v asociácii

Členstvo v asociácii je dobrovoľné.  
Členom asociácie môžu byť fyzická osoba staršie ako 18 rokov ( fyzioterapeut, ergoterapeut, logopéd a lekár ), ktorá získala Certifikát  NDT - Bobath terapeuta podľa štandartov Europskej asociácia Bobath učiteľov (EBTA) a súhlasí so stanovami asociácie.  
Členstvo v spolku vzniká na základe prejavu vôle uchádzača o členstvo, a to na základe podania písomnej prihlášky, ktorá musí byť schválená predsedníctvom asociácie.  
Členstvo vzniká dňom prijatia za člena a zaplateným ročného členského poplatku.  
Potvrdením členstva je doklad o členstve vydaný predsedníctvom.  
Členstvo zaniká:  
- písomným prehlásením člena o vystúpení z asociácie,  
- vylúčením člena,  
- úmrtím člena,  
- zánikom asociácie.  
Z rozhodnutia valného zhromaždenia môžu byť menovaný čestný členovia asociácie, ktorí súhlasia a podporujú ciele asociácie. Pri menovaní preberajú menovaciu listinu čestného člena asociácie.  
O vylúčení člena rozhoduje predsedníctvo.

IV.  
Práva a povinnosti členov

a) Členovia majú právo:  
- zúčastňovať sa na činnosti  asociácie  
- voliť a byť volení do orgánov asociácie  
- byť informovaní o činnosti a zámeroch asociácie  
- obracať sa na orgány asociácie s námetmi a sťažnosťami

b)  Povinnosti členov:  
- dodržiavať stanovy asociácie  
- plniť uznesenia orgánov asociácie  
- platiť členské príspevky vo výške ustanovenej Valným zhromaždením  
- členovia asociácie sú povinný písomne upovedomiť asociáciu o plánovanej prednáškovej    
  činnosti s programom školenia a počtom hodín teoretickej a praktickej časti  
- členovia asociácie sú povinný informovať asociáciu o ich ďalšom vzdelávaní 1 x za 5 rokov   
  s doložením potvrdenia o vzdelávaní

V.  
Orgány spolku  
Orgánmi spolku sú:  
1. Valné zhromaždenia  
2. Predsedníctvo ( správna rada )  
3. Revízna komisia

1. Valné zhromaždenie je najvyšším orgánom asociácie, tvoria ho všetci členovia asociácie.  
Členovia valného zhromaždenia majú právo zúčastniť sa na rokovaniach valného zhromaždenia a hlasovať o rozhodnutiach ním prijatých.  
Valné zhromaždenie je uznášaniaschopné, ak sa na jeho rokovaní zúčastní minimálne polovica jeho členov.  
Rozhodnutia valného zhromaždenia sú prijímané nadpolovičnou väčšinou prítomných členov.  
Valné zhromaždenie zvoláva minimálne raz ročne predsedníctvo asociácie formou písomnou alebo elektronickou  zaslanou všetkým členom asociácie aspoň 7 dní vopred. Ak sa člen asociácie nemôže zúčastniť valného zhromaždenia, môže písomnou formou splnomocniť iného člena aby sa  v jeho mene zúčastnil na hlasovaní.  
Do pôsobnosti Valného zhromaždenia patrí:  
- prijímať a meniť stanovy asociácie  
- voliť a odvolávať členov predsedníctva  
- schvaľovať rozpočet a účtovnú uzávierku asociácie  
- rozhodovať o záležitostiach strategického významu  
- prijímať ročnú správu o činnosti asociácie, rozpočet a správu o hospodárení asociácie  
- rozhodovať o zlúčení, o rozdelení alebo o dobrovoľnom rozpustení asociácie  
- potvrdzovať rozhodnutie predsedníctva o vzniku členstva  
- rozhodovať o iných záležitostiach, o ktorých si to valné zhromaždenie vyhradilo

2. Predsedníctvo je riadiacim orgánom asociácie, tvoria ho 3 členovia volený valným zhromaždením na obdobie 4 rokov. Predsedníctvo za svoju činnosť zodpovedá valnému zhromaždeniu. Predsedníctvo tvorí predseda, podpredseda,  pokladník. Predseda a podpredseda konajú v mene asociácie spoločne.   
Predsedníctvo sa schádza podľa potreby, minimálne však 2-krát za rok.   
Predsedníctvo je uznášaniaschopné za prítomnosti nadpolovičnej väčšiny jeho členov. Rozhodnutia predsedníctva sa prijímajú konsenzom alebo hlasovaním. Rozhodnutie je prijaté, ak zaň hlasuje nadpolovičná väčšina prítomných členov predsedníctva. V prípade rovnosti hlasov rozhoduje hlas predsedu.  
Do pôsobnosti predsedníctva patrí:  
- riadiť a plánovať činnosť asociácie v období medzi zasadnutiami valného zhromaždenia  
- voliť spomedzi členov predsedníctva predsedu a podpredsedu, ktorí zastupujú spolok navonok  
- rozhodovať o bežných veciach súvisiacich s prevádzkou asociácie  
- rozhodovať o vylúčení členov, ktorí konajú v rozpore so stanovami asociácie  
- rozhodovať o prijatí nových členov  
- pripravovať ročnú správu o činnosti asociácie, návrh rozpočtu a správu o hospodárení    
  asociácie, ktorú predkladá na schválenie valnému zhromaždeniu  
- ustanovovať likvidátora pri zániku asociácie  
-rozhodovať o všetkých záležitostiach asociácie, ktoré podľa stanov nespadajú do právomoci   
 valného zhromaždenia alebo ktoré si valné zhromaždenie vyhradilo

3. Revízna komisia je kontrolným orgánom asociácie, tvoria ju 3 členovia volení valným zhromaždením.  
Členstvo v revíznej komisii je nezlučiteľné s členstvom v predsedníctve asociácie. Revízna komisia zodpovedá za svoju činnosť valnému zhromaždeniu.  
Do pôsobnosti revíznej komisie patrí:  
- dozerať nad dodržiavaním stanov asociácie, rozhodnutí orgánov asociácie a všeobecne záväzných právnych predpisov  
- dbať na súlad medzi rozhodnutiami orgánov asociácie, stanovami a všeobecne záväznými predpismi  
- posudzovať ročnú správu o činnosti asociácie, návrh rozpočtu a správu o hospodárení asociácie vypracovanú predsedníctvom pred tým, ako ju prijme valné zhromaždenie

VI.  
Hospodárenie asociácie  
Asociácie hospodári so svojím majetkom podľa schváleného rozpočtu, v súlade s všeobecne záväznými predpismi. Ochrana majetku, jeho evidencia a hospodárenie s ním sa vykonáva v súlade so všeobecne záväznými predpismi a podlieha kontrole revíznej komisie.

Majetok spolku tvoria :  
- členské príspevky  
- dotácie, granty, dary  
- iné príjmy dosiahnuté v súlade so stanovami a všeobecne záväznými predpismi  
Majetok môže byt použitý len na dosiahnutie cieľov spolku, príp. na iné aktivity v súlade so stanovami.

VII.  
Zánik spolku  
Spolok zaniká:  
- zlúčením s iným združením  
- dobrovoľným rozpustením  
O zániku spolku rozhoduje Valné zhromaždenie, pričom súčasne rozhodne aj o prechode práv a povinností k majetku asociácie.  
V prípade dobrovoľného rozpustenia vymenuje valné zhromaždenie likvidátora. Likvidátor vyrovná záväzky asociácie a so zvyšným majetkom naloží podľa rozhodnutia valného zhromaždenia. Likvidátor oznámi zánik a likvidáciu asociácie do 15 dní Ministerstvu vnútra.

VIII.  
Záverečné ustanovenia  
Návrh stanov bol prerokovaný a schválený valným zhromaždením na jeho zasadnutí        dňa  22. 09. 2012  
Asociácia vzniká registráciou na Ministerstve vnútra, stanovy nadobúdajú účinnosť dňom registrácie.